Lassosport | coetzeeblog
Beeste is daar baie, net oor die 200 miljoen. Die land met die 2e hoogste beesgetal in die wêreld. Dit is nou in Brazilië. Wonder of dié land nou nie dalk die meeste het nie, want ek twyfel of daar in Indië, wat veronderstel is om die grootste beesbevolking te hê, veel ontwikkeling is. Dalk is daar kundiges wat hier lees, wat sal weet. Google se syfers is effe aan die ou kant.
Daardie beeste moet hanteer en behandel word. Ons het die beeld van die cowboy in ons koppe. Vangtou, cowboysaal en stewels en die belangrikste van alles die perd. Die vernuf van die ruiter, om daardie items te gebruik, is iets om te aanskou. Soos in die meeste sporte, ja, hier is dit ´n sport, moet die behendigheid, so jonk as moontlik aangeleer word. Eintlik meer as ´n sport, ´n tradisie en deel van die kultuur. Oorgedra van geslag tot geslag.
Die naweek van die 11e en die 12e April, het die lassokampioenskappe van die staat Matto Grosso du Sul op die dorp Sete Quedas plaasgevind. Net meer as 400 ruiters het daar saamgetrek. ´n Belewenis om te aanskou. Ons eerste. Mooi, goedeversorgde perde. ´n Ware familiesaamtrek. Kindertjies wat pa se perd vir ´n stappie neem, die grondslag vir die volgende geslag van deelnemers. ´n Gees van kameraadskap wat heers tussen die deelnemers. Klubs wat teen mekaar deelneem en individuele kompetisies. Die opgewonde kommentator wat baie ver gehoor word.
Die behuising van die deelnemers, toon dat dit hulle erns is om hulle én hulle perde, die naweek te laat geniet. Van die luukste “horse boxes” met lugreëling in, in die middel van die somer, is dit seker amper noodsaaklik, in hierdie subtropiese hitte, tot gewone tente en karavane. Eenkant in die hoek, die bakkie, die seil en die tent daaronder.Dalk ´n beginner deelnemer. Vanaand word daar lekker gekuier, natuurlik sal daar asado (braaivleis) oral wees.
Die weer het gelukkig goed saamgespeel.
8 thoughts on “Lassosport”
Junie 11, 2015 om 10:09 vm
Baie interessant..ek kry net die arme kalfie wat so gevang word,jammer!
Junie 11, 2015 om 11:14 vm
Nee, wat, daardie kalwers kry nie sommer seer nie.
Junie 11, 2015 om 10:15 vm
Baie behendig. Hulle moet hierdie tegniek aan ons polisiemag oordra.
Ek dink nie die polisie sal op die perde bly nie.
Junie 11, 2015 om 11:59 vm
Hehe. Ons het nogal berede polisie gehad daar in die Vaal Driehoek waar ons tot verlede jaar gewoon het. Dit was nie ongewoon om perdemis in die strate te kry nie.
Junie 11, 2015 om 10:39 vm
Maar die Brasiliaaners….met hulle baie beeste….like hulle van braai en vleis eet….plek van die vleisvreters
Junie 11, 2015 om 11:13 vm
Hierdie Suid-Amerikaanselande, het ‘n oorvloed aan vleis en hulle hou en weet van braaivleis. Google maar die woord churrasqeria.
Junie 11, 2015 om 12:35 nm
Mmmmmm dink ek moet kom kuier en bietjie kom vleis vreet